sasicodes/solvari-1 huggingface dataset:
இதிலெல்லாம் ஏற்றத்தாழ்வு பார்க்காததன் காரணமாக தனியொருவரின் வீட்டு முற்றத்தில் நடத்தப்படும் மேல்மட்டக் கல்வியிலும் சரி அரசு கட்டிக்கொடுத்த ஆரம்பப்பள்ளியிலும் சரி நேர்மையான கற்றல்பகிர்தல் மட்டுமே எஞ்சியிருந்ததே தவிர சுயலாபமோ பணம் செய்யும் வழியோ அல்ல
மார்க்கக் கல்வியும் உலகக்கல்வியும் போட்டி போட்டுக்கொண்டு தத்தம் வரலாற்றுப்பாடங்களின் ஒவ்வொரு பக்கத்திலும் இந்திய மண்ணின் மைந்தர்களையும் அவர்களின் சாதனைகளையும் எழுதின
இஸ்லாமானது சிந்து மாகாணம் வரையில் பரவி இருந்த இக்காலகட்டத்தில் ஹதீஸ் கலையில் சிறந்து விளங்கிய சிந்து மாகாண அறிஞர்களின் பெயர்களும் இங்கேயிருந்துதான் தங்கள் பயணத்தை ஆரம்பித்தன
அதே நேரத்தில் மத்திய ஆசியாவையும் கொரொசான் மற்றும் ஆஃப்கானையும் தம்முடைய ஆதிக்கத்தின் கீழ் கொண்டு வந்த மங்கோலியர்கள் அங்கெல்லாம் இருந்த இஸ்லாமிய அறிஞர்களை குடும்பத்துடன் நாடு கடத்திக்கொண்டிருந்தனர்
எஞ்சியவர்களை கொலை செய்தும் குடும்பங்களை அழித்தும் ஐநூறு வருடங்களாக பாதுகாத்து வைக்கப்பட்டிருந்த பல்வேறு துறைகளின் மேல் எழுதப்பட்டிருந்த நூற்களை கொளுத்தியும் அராஜகம் செய்து கொண்டிருந்தனர்
ஒவ்வொரு நாளும் தில்லியில் ஒரு மூட்டை நிறைய புத்தகங்களை சுமந்தவாறு உலமாக்களும் அவர்களின் குடும்பமும் அகதிகளாக வந்து சேர்வது என்பது சாதாரணமாகியிருந்தது
தங்க இடம் தேடி வந்தவர்களுக்கு இந்திய இஸ்லாமிய அரசர்கள் வாழ இடமளித்து கற்றுக்கொடுக்க கல்விக்கூடங்களை அமைத்து அவர் வழி இஸ்லாமிய ஞானத்தை இந்தியாவெங்கும் பரப்பினார்கள்
ஏற்றம் தாழ்வு இல்லாமல் எல்லா குடும்பமும் பொதுவாக அடிப்படைக் கல்விக்கு இதே வழிமுறையைப் பின்பற்றியதால் பொதுவாக இருவர் பேசிக்கொள்ளும்போது அதில் இறைமறையின் வசனங்களையும் நபிமொழியையும் மேற்கோள் காட்டிப் பேசுவது என்பது சர்வ சாதாரணமானதாக இருந்தது
எத்தனை ஆழமான கற்பித்தல் என்றால் அரபு மொழி இலக்கணத்திற்கு காஃபியா முஃபஸ்ஸல் போன்ற நூற்களையும் முக்ஹ்தஸர் அல் குதூரி மற்றும் மஜ்மா அல் பஹ்ரைன் ஹனஃபி மத்ஹபின் சட்டத்தைப் பற்றிய நூல் சட்டங்களுக்காக படித்தனர்
இன்றைய கால கட்டத்தில் தென்னாசியாவில் மிகப்பெரிய படிப்பாக கருதப்படும் எட்டு வருட தர்ஸ் ஏ நிஜாமி படிப்பில் நான்காவது வருடத்தில் மட்டுமே இதனைப் படிக்க முடிகிறது
இதில் தஃப்ஸீருக்காக கஷ்ஹஃப் மதாரிக் போன்ற நூற்களையும் மிஷ்காத் அல் மஸாபிஹ் மஷாரிக் அல் அன்வர் போன்ற நூற்கள் ஹதீஸ்களுக்காகவும் உஸூல் அல் ஃபிக் உஸூல் அல் பஸ்தாவி போன்ற புத்தகங்கள் சட்ட நிபுணத்துவத்துக்காகவும் படித்தனர்
அதன் பின் ம் நூற்றாண்டு வரையில் உள்ள காலத்தில் தத்துவம் தர்க்கம் ஆராய்ச்சி பகுத்தறிதல் போன்ற பாடங்களில் மிக்க ஊக்கம் அளிக்கப்பட்டு அவையும் பாடத்திட்டங்களில் சேர்த்துக்கொள்ளப்பட்டன
எனினும் இதற்கு முந்திய காலத்திலும் ம் நூற்றாண்டு வரையிலும் தர்க்கம் சம்பந்தமான குர்ஆனில் அறிவியல் சம்பந்தமான போன்ற பகுத்தறிவை அதிகரிக்கும் பாடங்கள் போதிக்கப்படவில்லை
இல்முல் கலாம் பாடங்கள் பலவும் புதிய குழப்பங்களுக்கும் ஒற்றுமையின்மைக்கும் மார்க்கத்தில் புதுமைகளுக்கும் ஃபித்னா அதனால் ஈமான் குறைவதற்கும் வாய்ப்புள்ளதாலும் இந்தப்பாடங்களைப் படித்து பின்னர் தர்க்கம் புரிபவர் அறிவில் குறைந்தவர்களாக உண்மையை அறிந்து கொள்ள வேண்டிய நாட்டம் இல்லாமல் வெறுமனே ஆதிக்கம் செலுத்தும் மனப்பான்மையில் மட்டுமே தர்க்கிப்பதாலும் ம் நூற்றாண்டு ஆரம்பித்த பின்னர் முதல் இல் தாருல் உலூம் தியோபந்த் என்னும் கல்வி நிலையம் ஆரம்பிக்கப்படும் வரையில் இருந்த காலகட்டத்தில் இரண்டு மனிதர்களின் வரவு இந்திய முஸ்லிம்களின் கல்வியறிவிற்கு மிக்க பலம் சேர்த்தது
ஸிஹாஹ் ஸித்தாஹ் எனப்படும் ஆறு ஹதீத் தொகுப்புக்களின் ஆசிரியராக ஷாஹ் வலியுல்லாஹ் இருந்த போதிலும் இந்தப் படிப்பின் புகழை இந்தியா முழுவதும் நிலை நாட்டியது ஷாஹ் வலியுல்லாஹ்வின் மகனான ஷாஹ் அப்துல் அஜீஸ் அவர்களே
அதே நேரத்தில் லக்னோவின் ஃபரங்கி மஹாலிலிருந்துகொண்டு ஷிஹால்வி அவர்கள் ஒரு விரிவான படிப்பிற்கு அடித்தளம் இட்டுக்கொண்டிருந்தார்கள்
இந்தப் படிப்பில் வழிவழியாக வந்த ஹதீஸ் கல்வியை விடவும் பகுத்தறிவிற்கும் இஸ்லாமிய மார்க்க சட்டத்திற்கும் ஃபிக் அதிக முக்கியத்துவம் கொடுத்து அந்தப் பாடத்திட்டத்தை உருவாக்கினார்
இந்தப் பாடத்திட்டத்தை உற்று கவனித்தால் பத்து நூற்கள் பகுத்தறிவுக்கும் ஐந்து நூற்கள் தர்க்க சாஸ்திரத்துக்கும் மூன்று நூற்கள் தத்துவத்திற்கும் ஒதுக்கப்பட்டுள்ளன
இரு பாடத்திட்டங்களையும் ஒன்றாக்கி இரண்டிலும் உள்ள எல்லாப்பாடங்களையும் உள்ளடக்கி அந்தப் படிப்பிற்கும் தர்ஸ் ஏ நிஜாமி எனப் பெயரிட்டது
இதே காலகட்டத்தில் இந்தியாவின் நான்கு முனைகளிலிருந்து பற்பல பெயர்பெற்ற ஹதீஸ் கலை வல்லுனர்களையும் அறிஞர்களையும் முஃப்திக்களையும் வரலாறு தன் பக்கங்களில் இன்னும் திடமாய் பதித்து வைத்துள்ளது
இந்தியா முழுதும் இஸ்லாமிய வாழ்வும் அதன் வழி கல்வியும் மக்களை மகிழ்ச்சியில் ஆழ்த்தியிருக்க தென்னகம் மட்டும் வெறுமனே கை கட்டிக்கொண்டு இருக்குமா
தமிழகத்தில் ஏற்கனவே தழைத்து வளர்ந்து வந்த சைவம் வைணவம் சமணம் பௌத்தம் ஆகிய சமயங்கள் போன்று இஸ்லாமும் தமிழகத்தில் சமயங்களில் ஒன்றாக நிலைபெற்றது
தமிழ் மக்களால் பெரிதும் போற்றப்பட்டு வந்த தமிழ்நாட்டு பதினெண் சித்தர்களைப் போன்று இந்த இஸ்லாமிய ஞானிகளின் ஆன்மீக உபதேசங்களும் தமிழ் மக்களால் மனமுவந்து ஏற்கப்பட்டன
ஆம் நூற்றாண்டின் இறுதியில் காயல்பட்டினத்தில் மாறவர்மன் குணசேகர பாண்டியனது அரசவையில் இருபெரும் முஸ்லிம் வணிகர்கள் மிகுந்த செல்வாக்குப் பெற்றிருந்தனர்
இன்னொருவரான ஷேக் ஜமாலுத்தீன் பாண்டிய மன்னனின் அரசியல் தூதுவராக சீன நாட்டுக்குப் பலமுறை சென்று வந்ததையும் வரலாற்றில் காணமுடிகிறது
ஆம் நூற்றாண்டில் மிகச் சிறப்புடன் அரசோச்சிய சேது மன்னர் ரெகுநாத கிழவன் சேதுபதியின் நல்லமைச்சராக வள்ளல் சீதக்காதி என்ற ஷேக் அப்துல் காதர் மரைக்காயர் விளங்கினார்
இவ்விதம் அரசியலில் தமிழ் முஸ்லிம்கள் முதன்மை பெற்றிருந்ததையும் அதன் காரணமாக சோழ பாண்டிய மன்னர்கள் மட்டுமல்லாமல் மறவர் சீமை சேதுபதிகள் மதுரை நாயக்க மன்னர்கள் தஞ்சாவூர் நாயக்க மராட்டிய மன்னர்கள் ஆகியோரது ஊக்குவிப்புகளுக்கும் தமிழ் முஸ்லிம்கள் உரியவர்களாக விளங்கியதைப் பல வரலாற்றுச் சான்றுகள் எடுத்துக் காட்டுகின்றன
இங்ஙனம் தமிழ்ச் சமுதாயத்தின் தனிப்பெரும் சிறுபான்மையினராக விளங்கிய தமிழ் முஸ்லிம்கள் தங்களது தாய்மொழியாகக் கொண்ட தமிழுக்கு ஆற்றியுள்ள தொண்டுகளும் அளப்பரியவை
ஆம் நூற்றாண்டு முதல் ஆம் நூற்றாண்டின் தொடக்கம் வரை தமிழகத்தின் ஆட்சியாளராக விளங்கிய நாயக்க மன்னர்களும் தஞ்சை மராட்டியர்களும் தமிழைப் புறக்கணித்து அவர்களது தாய்மொழியான தெலுங்கையும் மராட்டிய மொழியையும் வளர்ச்சி பெறச் செய்ததால் தமிழ்ப் புலவர்கள் அடைந்த வேதனையும் வறுமையும் பலப்பல
இந்தப் படைப்புகளுடன் அரபு பார்சி உருது ஆகிய மொழிப் புலன்களிலிருந்து பெற்ற தங்களது புலமைத் திறனை அந்த மொழிகளின் வடிவங்களான நாமா கிஷ்ஷா முனாஜாத் என்ற புதிய இலக்கிய வடிவங்களையும் தமிழ் மொழியில் புகுத்தி உள்ளனர்
சுருக்கமாக சொன்னால்புயலுக்கு முன் இருக்கும் அமைதியைப் போல கல்வியிலும் வளர்ச்சியிலும் மணித்துளிகளை தொலைத்த ஏகாந்தத்தில் இருந்தது அன்றைய இந்தியா பிரித்தானிய அரசு உள்ளே காலடி எடுத்து வைக்கும் வரை
இந்தியாவில் பிரித்தானிய அரசு வருவதற்கு முன் மேற்கண்ட பாராவில் படித்தது போல ஒரு ஒழுங்குமுறையான கல்வியும் நல்வாழ்வும் எல்லா மக்களிடமும் இருந்தது
இந்து மக்களும் சரி முஸ்லிம் சமுதாயமும் சரி கல்வியிலும் வளர்ச்சியிலும் ஐரோப்பிய நாடுகளை மிஞ்சிக்கொண்டிருந்தார்கள் என்று சொன்னால் அது மிகையல்ல
ஆனால் வணிகர்களாய் வந்து அரசணையில் ஏறிய பிரித்தானியர்கள் இந்தியாவை முன்னமிருந்தே நன்கு உற்று நோக்கியதன் விளைவு அவர்களின் அராஜக ஆட்சியின் முதல் படியிலேயே தெரிந்தது
இதில் வில் தியூரண்ட்டு எழுதுகிறார் பிரித்தானியர் இந்தியாவுக்கு வந்தபோது ஊரகச் கிராம சமுதாயத்தினரால் நடத்தப்பட்ட சமுதாயப் பள்ளிகள் என்ற அமைப்பு இந்தியா முழுவதும் இருந்தது
கிழக்கிந்திய நிறுவனத்தின் பிரதிநிதிகள் இந்த ஊரகச் சமுதாயங்களை அழித்தனர் கல்வியை ஊக்குவிப்பதற்கு மாறாக அரசு மது அருந்துவதை ஊக்குவித்தது
தேசியக் காங்கிரசு தொழில்துறை சமூக மாநாடுகள் மாகாண மாநாடுகள் பிரம்ம சமாசம் ஆரிய சமாசம் இசுலாமியர்கள் கிறித்துவர்கள் என அனைவரின் எதிர்ப்பையும் மீறி மதுபானக் கடைகள் மூலம் மது விற்பனை போல ஓபியமும் அரசினால் மட்டுமே விற்கப்படுகிறது இப்படியாக ஆரம்பமானது பிரித்தானிய அரசின் துவம்சம்
தியூரண்ட் தன் புத்தகத்தில் இல் இந்துக்களின் பிரதிநிதியான கோகலே இந்தியா முழுவதிலும் கட்டாயக் கல்விக்கான சட்ட முன்வடிவை இந்தியாவில் அறிமுகப்படுத்தினார்
இல் பட்டேல் மீண்டும் இதேபோன்ற சட்ட முன்வடிவைக் கொண்டு வந்தபோது அதுவும் பிரித்தானியராலும் அரசின் உறுப்பினர்களாலும் தோற்கடிக்கப்பட்டது
இதை வைத்து அறிந்து கொள்ளுங்கள் எந்த சூழ்நிலையில் இந்தியா சிக்கித்தவித்தது என்று இல் இருந்தே இந்தியாவை ஆள ஆரம்பித்தாலும் இல்தான் இந்திய மக்களுக்கு கல்வி பெறும் சுதந்திரத்தைப் பற்றி யோசிக்க ஆரம்பித்தனர்
ஒவ்வொரு கிராமத்திலும்   பள்ளிக்கூடங்கள் இருந்த நிலை போய் பத்து கிராமங்களுக்கு ஒன்று என்பதையே மிக நிதானமாகத்தான் நடைமுறைப்படுத்தினர்
பள்ளிக்கூடங்களில் எப்படி ஒழுங்கைப் பேணுவது ஆசிரியர்களும் மாணாக்கர்களும் எப்படி நடந்து கொள்ள வேண்டும் என்னும் குறிப்புக்கள் கூட இந்திய மக்களிடம் இருந்தே காலனிய அரசு கற்றுக்கொண்டது
கல்வியின் குரல்வளை நசுக்கப்படுவதை காண இயலாமல் வருந்திய முஸ்லிம் சமூகம் மௌனமாகவே இருந்தால் இனி ஷரீயத் தொடர்பான சட்டங்களைப் படித்துச் சொல்லவும் கூட யாரும் இருக்க மாட்டார்கள் என்று வெதும்பி அன்றைய காலகட்டத்தில் புகழ் பெற்ற படித்த சில முஸ்லிம்களை அப்போதைய கல்கத்தாவின் கவர்னர் ஜெனெரலாக இருந்த வாரன் ஹேஸ்டிங்க்கை சந்திக்க வைத்தனர்
கல்கத்தா மத்ரஸா அல்லது மொஹம்மதன் கல்லூரி எனப் பெயர் பெற்ற அந்த மதரஸா பிரித்தானிய அரசின் கீழ் அனுமதிக்கப்பட்ட இந்தியாவின் முதல் கல்லூரி மட்டுமல்ல
அதுவரையிலும் உலகப்பாடத்தையும் மார்க்கத்தையும் ஒரு சேர தத்தம் பள்ளிகளிலும் வீட்டு முற்றங்களிலும் கற்றுக்கொடுத்துக் கொண்டிருந்த உலமாக்கள் இனி ஷரீயத் சட்டங்களுக்கு மட்டுமே பதிலளிப்பார்கள் என விலக்கி வைக்கப்பட்ட நிகழ்வும் அந்தக் கல்லூரியின் அடித்தளத்தில்தன் நடந்தது மார்க்கமும் நடைமுறை வாழ்வும் வேறு வேறு என்னும் கருத்தை பிரித்தானிய அரசாங்கம் வலிந்து திணித்தது
காலம் காலமாக அரசு அலுவல்களிலும் அத்தியாவசிய பத்திரங்களிலும் ஆட்சி மொழியாக இருந்த பாரசீகத்தை தடுத்து ஆங்கிலத்தை புகுத்தினர்
ஏற்கனவே இந்திய சுதந்திர வேள்விக்காக ஆங்கிலத்தைப் புறக்கணித்துக் கொண்டிருந்த நம் சமூகத்திற்கு இந்த சூழ்ச்சி இன்னும் பெரிய நஷ்டத்தை தந்தது
மார்க்க சட்ட திட்டங்களும் வணக்கங்கள் மட்டுமே வாழ்வு உலக வாழ்வுக்கு நமக்கும் தொடர்பில்லை என்னும் நிலைக்கு மதரஸா மாணாக்கர்களும் உலமாக்களும் தள்ளப்பட்டனர்
வேறு வேறு பெயர்களில் தியோபந்திகள் அஹ்லே ஹதீத் பரேல்விகள் நத்விகள் இத்தியாதி ஆரம்பிக்கப்பட்டாலும் நோக்கம் மட்டும் பொதுவானதாகவே இருந்தது
இதே நேரத்தில்தான் இல் மத்ரஸத்துல் உலூம் முஸல்மானே ஹிந்த் என்னும் பெயரைத் தாங்கிய முஹம்மதியன் ஆங்க்லோ ஓரியண்டல் கல்லூரி துவங்கப்பட்டது
அதுவரை பிரித்தானியப் பேரரசால் கொடிய வாழ்வை சந்திக்க இயலாமல் திணறிக்கொண்டிருந்த இந்திய முஸ்லிம் சமூகத்திற்கு இது கொஞ்சம் ஆசுவாசப்படுத்தியது எனலாம்
களில் இந்தச் சங்கமும் இல் ஜாமியத்துல் உலமாவும் இந்திய சுதந்திரத்தீயை சரியான திசையில் செலுத்தும் மாலுமிக்களாக இருந்தனவென்றால் அது மிகையில்லை
தன் கல்வி ஞானத்தாலும் பேனாவின் ஆற்றலாலும் காங்கிரஸை பிரித்தானிய அரசுக்கு எதிராக நடை போட வைத்த பெருமையும் நம் முன்னோர் வழி வந்த மௌலானா அபுல் கலாம் ஆஸாத்தையே சாரும்
இப்படி சாதனைகள் பல புரிந்திருந்தாலும் வெற்றிகளும் புகழ் மாலைகளும் பல சூடியிருந்தாலும் நம் சமூகம் இன்று உணவுக்கும் உறைவிடத்திற்கும் அலைய வேண்டிய அவலநிலை ஏற்பட்டது ஏன்
சுதந்திர இந்தியாவிற்காக பல்லாயிரக்கணக்கான உலமாக்களையும் குடும்பங்களையும் குழந்தைகளையும் கூட இரையாக்கிய நம் சமூகம் இன்று கூனிக்குறுகி வாழ வேண்டிய நிலை ஏற்பட்டது ஏன்
மறுமலர்ச்சிகள் பல நூறு தடவை மலர்ந்திருந்தாலும் ஒரு தெள்ளிய நோக்கை ஒரு திட்டமிட்ட இலக்கை நோக்கி செல்லும்படியான வேகமும் விவேகமும் எவற்றிற்கும் இல்லாமல் போனது ஏன்
இருக்கிறது ஒவ்வொரு வெற்றிக்கு பின்னும் ஒரு மௌன அழுகை இருப்பது போல் நம் தேசத்தின் சுதந்திரத்திற்காக பாடுபட்ட நம் சமூகம் இன்று கேட்பார் எவருமிலாமல் போன அனாதையாய் நிற்கிறதே அது ஏன் என இதன் காரண காரியங்களை உற்று நோக்குவதே நாம் இந்த சறுக்கலிலிருந்து மீள வழி செய்யும் இன்ஷா அல்லாஹ்
பிரித்தானிய அரசுக்கு முன் நம் முன்னோர்கள் எவ்வாறு படித்தனர் எத்தகைய நூற்களை பாடங்களை படித்தனர் என்பதை உற்று நோக்கினால் புரியும் நம் சறுக்கலுக்கான முக்கிய காரணி
ஆம் வரலாறு எனும் முக்கிய பாடத்தை ஷாஹ் வலியுல்லாஹ்வின் பாடத்திட்டத்திலும் காணவில்லை ஷிஹால்வியின் பாடத்திட்டத்திலும் காணவில்லை
இன்று வல்லரசாய் இருக்கும் அமெரிக்காவும் தொழில்நுட்பத்திலும் அறிவியலிலும் எங்களை முறியடிக்க எவருமிலர் என்று கர்ஜிக்கும் அமெரிக்காவும் சில வருடங்கள் முன்னர் ஏற்பட்ட கடும் நிதி நெருக்கடியிலிருந்து இன்னும் வெளியேற இயலாமல் தத்தளிக்கிறது
ஆட்சியை அதிகரிக்கவும் எல்லைகளை விஸ்தரிக்கவும் தெரிந்தவர்களுக்கு மக்களின் மனதில் நம்பிக்கையை அதன் மூலம் மனபலத்தை வளர்க்கத் தெரியாமல் போனதும் ஒரு காரணம்
நான்கு மைல்களுக்கு ஒரு கல்விக்கூடம் என்றும் தனது ஆட்சியின் கீழ் இருக்கும் முஸ்லிம் மக்களை ஹதீத்தையும் குர்ஆனையும் படிக்க வலியுறுத்தியும் முதன் முதலில் இந்தியாவில் நூலகங்களையும் ஏற்படுத்தியும் பூரண மதுவிலக்கு சட்டத்தையும் அமுல்படுத்தியும் பிரித்தானிய அரசுக்கே ராக்கெட்டை ஏவி தனது அறிவியல் பலத்தையும் காட்டிய மாவீரர் திப்பு சுல்தானின் கல்வித்துறையின் சாதனைகளைப் பற்றி நம்மில் எத்தனை பேருக்குத் தெரியும்
நாளைய மாணவச்செல்வங்களுக்கு திப்பு சுல்தானும் ஒரு அரசராக இருந்தார் என்று மட்டுமே தெரியுமே தவிர நம் பாரம்பரியத்தைப் பற்றித் தெரியாது
அஷோக சக்கரவர்த்தியின் அருமை பெருமைகளை மனனம் செய்யும் குழந்தைகளுக்கு நம் முஸ்லிம் மொகலாய மன்னர்கள் யாரும் இப்படி இருக்கவில்லையே எனத்தான் தோன்றும்
கணிதத்தில் அல்ஜீப்ராவிலிருந்து மருத்துவத்தில் கண்களுக்கான சத்திர சிகிச்சை வரை உலகம் தற்போது அனுபவித்துக்கொண்டிருக்கும் பல தொழில்நுட்பங்களையும் பாடங்களையும் அடிப்படைகளையும் தந்த நம் முஸ்லிம் சமுதாயம் உலகிற்கு வாழும் வழி முறைகளையும் குடும்ப சமூக பண்புகளையும் குணநலன்களையும் சேர்த்தே கற்றுத்தந்தது
எதிரில் வரும் பெண்ணின் மீது பார்வையை ஏவினார் என்பதற்காக அந்தத் தோழரின் முகத்தை தன் கையால் திசை திருப்பிய நபிகளாரின் வழி வந்த நாம் கோப்பையில் மதுவும் காதினில் கஜலும் கண்களுக்கு விருந்தாய் பெண்களின் நடனமும் என மாறிப்போனது முஸ்லிம் சமுதாயத்தின் வீழ்ச்சியின் தொடக்கப்புள்ளி
நமக்களிக்கப்பட்ட வேதத்தையும் நபிகளாரின் வாழ்வையும் சரிவர கற்காதது அறிவுக்கெட்டாத செய்கைகளின் மூலம் ஞானத்தைத் தேடியது முடிவில் கற்பனையிலும் எட்டாத கொடுமைகளையும் குழப்பங்களையும் கொண்ட ஆட்சியாளர்களாய் வாழ்ந்தது
தத்தம் குணநலன்களின் மூலமே உலகின் பல்வேறு இடங்களில் இஸ்லாத்தைப் பரப்பிய அறிஞர்களின் வரலாறு இவற்றில் எதுவுமே இல்லாமல் வாழ்ந்த தலைமுறையினாலேயே நாம் இன்று இந்த நிலையில் உள்ளோம்
தற்போதைய காலகட்டத்தில் உள்ள குழப்பங்கள் அனைத்திற்கும் ஆரம்பப்புள்ளியாக ஒன்றை மட்டும் குறிப்பிட வேண்டும் என்றால் அது நாம் தொலைத்த அதப் என்றே சொல்வேன்
முஸ்லிம் சமுதாயத்திற்கு சற்றும் பொருந்தாத தலைமைப் பதவிக்கு தகுதி இல்லாத தார்மீக அறிவார்ந்த மற்றும் ஆன்மீகம் தரத்தைப் பெறாத தலைவர்களின் எழுச்சியும் அவர்களின் ஆட்சியால் தொடர்ந்து  முதலாம் காரணியை நிலை நிறுத்தச் செய்தலும்
மேலே கண்ட இந்த வேர்கள்தான் நம்முடைய இந்த நிலைக்கு ஒரு தீய வட்டத்திலேயே உழன்று கொண்டிருக்கும் ஒன்றை ஒன்று சார்ந்து கொண்டிருக்கும் காரணிகள்
இந்த நச்சு வட்டம் உடைத்து இந்த கல்லறை பிரச்சினைக்கு தீர்வாக பொருட்டு நாம் முதலில் இழந்த அதப்பை வரலாற்றை திரும்ப கொண்டு வர வேண்டும்
ஏனெனில் யாருக்கு கல்வி தரப்படுகிறதோ யார் ஞானத்தாகத்தில் இருக்கிறார்களோ அவர்களிடம் இந்த நன்னடத்தையும் அதன் மூலம் இஸ்லாமிய சமுதாயம் ஆற்றிய அரும் பெரும் சாதனைகளின் அறிவும் இருத்தல் வேண்டும்
ஒரு சமயம் ஈராக்கில் உள்ள பஸ்ரா நகரின் கல்வியாளர்கள் நிறைந்ததொரு ஒரு சபையில் அரபியொருவர் ஒரு சிறுவனைப் பார்த்து அவரின் நண்பரிடம் கூறினார் நானும் என் குழந்தைகளுக்காக பெரும் பெரும் செலவெல்லாம் செய்து நல்ல நல்ல முஅத்தபீன்களைக் கொண்டு அவர்களுக்கு கற்றுக் கொடுக்கிறேன்என்றாலும் இந்த சிறுவனைப் போல அவர்களின் குணநலன்கள் இல்லை என்று
பின்னாளில் ஷேக்குல் இஸ்லாம் என்றும் அஹ்லஸ் ஸுன்னாவின் இமாம் என்றும் நற்புகழ் பெற்ற இஸ்லாமிய அறிஞரும் தத்துவ ஞானியுமான இமாம் அஹ்மத் இப்னு ஹன்பல் ரஹி அவர்களே அந்தச் சிறுவர்
நன்னடத்தையுள்ள ஒரு சிறுவன் கல்வியாளர்களுடன் தொடர்பில் இருப்பவன் பின்னாளில் விவேகமும் அதனால் புகழும் பெறுகிறார் என்றால் நடுவில் எந்தத் தடையாவது உள்ளதா
இமாம் அஹ்மத் இப்னு ஹன்பல் மட்டுமல்ல இறுதி இறைத் தூதர் மாநபி ஸல் அவர்கள் தாம் இவ்வுலகிற்கு அனுப்பப்பட்ட காரணமே நற்குணங்களை சீரமைக்கவே என்று கூறியுள்ளார்
ஏனைய நபிகளைக் குறிப்பிடுகையில் அல்லாஹ் அவர் வாய்மையாளராக இருந்தார் நேர்மையாளராக இருந்தார் என்று குறிப்பிடும் வேளையில் இவ்வுலகின் கடைசி மனிதர் வரைக்கும் பின்பற்றக்கொடுத்த நபிகள் நாயகத்தைஸல் அல்லாஹ் நற்குணங்களைக் கொண்ட உன்னதமானவர் என்கிறான்
இபாதத்தில் மட்டுமல்லாது வாழ்வின் எல்லா நிலைகளிலும் கடைப்பிடிக்க வேண்டிய ஒழுக்கத்தை இவரிடம் இருந்து கற்றுக்கொள்ளுங்கள் என நம் இறைவன் நமக்கு சொல்வதாகும்
நம் சமூகத்தில் மட்டுமல்ல உலகெங்கிலும் தற்போது வேரோடியுள்ள பிரச்சினைகள் அனைத்திற்கும் முழுத்தீர்வு இஸ்லாம் காட்டித் தந்த வழியில் நன்னடத்தையை கற்பிப்பதும் வரலாற்றை எத்தி வைப்பதுவும் மட்டுமே மஸதா தாக்குதலுக்கும் அழிவுக்கும் பிறகு பாலஸ்தீனின் கடற்கரையோரப் பகுதிகளில் வாழ நிர்ப்பந்திக்கப்பட்ட யூதர்களுக்கு வாழ்க்கை எப்போதும் போல் பிரச்னைகள் மிக்கதாகத்தான் இருந்தது
புத்தியால் வெல்வது என்கிற அவரது வார்த்தைகள் ஒவ்வொரு யூதரின் மனத்திலும் மந்திரம் போல பரவிப் படர்ந்ததுஅன்று தொடங்கி அவர்கள் கிளர்ச்சி செய்வதை அறவே நிறுத்தினார்கள்
முந்தைய சமுதாயங்களையே திருக் குர்ஆனில் குறிப்பிடும்போது அல்லாஹ் அவர்களின் வரலாற்றில் நமக்குப் பல பாடங்கள் உள்ளதாகத்தானே சொல்கிறான்
ஒவ்வொரு சம்பவத்திற்கும் யாரொருவருக்கும் வருத்தத்தை ஏற்படுத்தும் விதத்தில் எதிர்ச்செயல் ஆற்றுவதை நிறுத்தி தகுந்த பதிலை தக்க முறையில் அளித்தல் வேண்டும்
நாம் வாழும் மார்க்கம் மெய்யானது மட்டுமில்லாமல் எத்தனை சிறப்பு மிக்கது புராதனமானது எத்தனை சாதனையாளர்களையும் சாதனைகளையும் தோற்றுவித்த மார்க்கம் என்பதைக் கற்றுக்கொடுக்க வேண்டும்
குறிப்பிட்ட பள்ளிக்கல்வியில் தேறாத வறுமையில் உழல்கின்றவர்களுக்கு மட்டும் தர்ஸ்ஏநிஜாமியும் ஸிஹாஹ்ஸித்தாவும் என்பதை வேரறுத்து ஒவ்வொரு குடும்பத்தின் குழந்தைகளும் இவற்றை கற்றுக்கொள்ள வழி செய்யப்பட வேண்டும்
பெற்றோரும் மற்றோரும் நம் சமூகத்திற்கு இந்தத் திட்டத்தையும் அதனால் இன்ஷா அல்லாஹ் நாம் எதிர்பார்க்கும் வெற்றியையும் பற்றி தெளிவான உரைகள் நிகழ்த்த வேண்டும்
ஓய்வு நேரங்களில் ஊடகங்கள் வழியாகவோ உள்ளூர் ஜமாஅத் வழியாகவோ இஸ்லாமியப் பிரச்சாரங்களையும் பயான்களையும் கேட்க வேண்டும்
இன்ஷா அல்லாஹ் இவை பின்பற்றப்பட்டால் நம் தமிழக சமூகம் மட்டுமல்ல ஒட்டு மொத்த அகில உலக இஸ்லாமிய சமூகமும் எழுந்து நிற்க இதுவே அடித்தளமாகும்
எனினும் இவற்றில் கல்விப்பணிக்கான புரட்சியை மட்டும் எப்படி நம் தமிழக சமூகம் நடைமுறைப்படுத்துவது அதற்கான படிகள் வழிகள் திட்டங்கள் யாவை போன்ற தலைப்புக்களை மட்டும் இன்ஷா அல்லாஹ் இந்த ஆய்வுக் கட்டுரை மூலம் நாம் தெளிவடைய முயல்வோம் இன்ஷா அல்லாஹ்
இஸ்லாத்தை ஏற்று தன் அபரிமிதமான நம்பிக்கையை வெளிப்படுத்திய கதீஜாரலி முதல் இன்றைய சகோதரி தவக்குல் கர்மன் வரை ஒவ்வொரு புரட்சிக்குப் பின்னரும் ஒரு பெண் இருந்துள்ளார் இருக்கிறார் இனியும் இருப்பார்
குகைக்குச் சென்று வந்த தன் கணவன் ஏதோ பிதற்றுகிறாரோ அதை ஒரு காதில் உள்வாங்கி இன்னொரு காது வழியாய் விட்டு விடலமோ என்று கதீஜாரலி அவர்கள் எண்ணியிருந்தால் இன்று இந்த மார்க்கம் எந்த நிலையில் இருந்திருக்கும் நம்மால் கற்பனையும் செய்ய இயலாது
புதிதாய் மலர்ந்த ஒரு நம்பிக்கைக்காக இத்தனை பெரிய சோதனையாஇதை தாங்கித்தான் ஆக வேண்டுமா என சுமைய்யா ரலி அவர்கள் எண்ணியிருந்தால் அவரின் தியாகத்தினால் பலங்கொண்ட இந்த மார்க்கம் என்றோ இறந்து போயிருக்கும்
தன் குழந்தையின் கண் பார்வை திரும்பி வர இறைவன் மட்டுமே துணை புரிய முடியும் என்று நம்பி அந்த நம்பிக்கையை மெய்ப்பித்தும் காட்டிய தாய்களைக் கண்டது இந்த மார்க்கம்
இஸ்லாமைப் புரிந்து இஸ்லாத்தை தழுவுவதே தன் மஹராகும் என அந்தச் சூழ்நிலையிலும் இறைவாக்கை எத்தி வைத்த தாய்மார்களைக் கொண்டது இந்த மார்க்கம்
முழு அரபையே ஆண்டு கொண்டிருக்கும் இனிய மார்க்கத்தின் தலைவர் தன் தந்தைதான் என்றாலும் செல்வத்தின் வாசனையையோ அதிகாரத்தின் சுவையையோ கிஞ்சித்தும் நினைத்துப் பார்க்காத பெண் மக்களை வென்றெடுத்தது இந்த மார்க்கம்
இறைத்தூதரே தன் கணவன் என்ற போதிலும் தன் மீதான அவதூறுக்கு மமதையில் பதில் தராமல் பொறுமையைக் கைக்கொண்டு இறைவன் மூலமே சத்தியத்தை வெளிக் கொண்டு வந்த தாயின் மார்க்கம் இந்த மார்க்கம்
இன்று அடிமைச்சங்கிலிகளை உடைத்தெறிந்து எமனின் மக்களை துனிசியாவின் மல்லிகை மணத்தினை நோக்கித் திருப்பி அதன் மூலம் நாட்டில் நல்லதொரு மாற்றத்திற்கு வித்திட்ட சகோதரி தவக்குல் கர்மன் வரைக்கும் வேகமும் விவேகமும் முன்மாதிரியான குணநலன்களையும் கொண்ட பெண்களை உந்துசக்திக்களாக தன் வழியெங்கும் சேமித்து வந்த மார்க்கம் இந்த மார்க்கம்
இதே போன்றொரு ஒரு இக்கட்டான சூழ்நிலை ஆம் நூற்றாண்டில் இன்றைய நைஜீரிய நிலப்பரப்பில் ஏற்பட்டபோது சோர்ந்து போகாமல் துவளாமல் நம்மால் என்ன செய்ய இயலும் என்று விட்டு விடாமல் அல்லாஹ்வின் மீது நம்பிக்கை கொண்டு சரியான திட்டமிடலுடன் தன்னந்தனிப்பெண்ணாக ஒரு புரட்சியை ஏற்படுத்திய நானா அஸ்மாவின் பாதையே நம் சமூகப்பெண்களுக்குமான பாதை
இதே பாதையின் இன்னொரு வடிவத்தை சமகாலத்திய ஃபர்ஹத் ஹாஷ்மி என்னும் பாகிஸ்தானிய சகோதரியும் கனடாவில் இருந்துகொண்டு ஆங்கிலம் உருது இஸ்லாமியப் பாடங்கள் மூலம் பல பெண்களை மார்க்கத்தின் பிடியில் மீண்டும் கொண்டு வந்துள்ளார் இன்னும் வெற்றியின் பாதையிலேயே பயணம் செய்து கொண்டுள்ளார் என்பதும் கவனிக்கப்பட வேண்டிய விஷயம்
எனவே எல்லா சமூகங்களிலும் இருக்கும் வினையூக்கிகளான பெண்களை அவர்களின் ஆற்றலை சரி வர கையாண்டாலே இன்ஷா அல்லாஹ் நம் சமூகம் முன்னேற்றப்பாதையின் பல படிகளைத் தாண்டியிருக்கும் இன்ஷா அல்லாஹ்
கடுமையாக இறைப்பணி ஆற்றி சத்தியத்தை எத்தி வைத்துக்கொண்டிருந்த அவரின் தந்தையையும் குடும்பத்தாரையும் கூண்டோடு நாடு கடத்தினார்கள்
வீர தீரம் மிக்க இறை நம்பிக்கையாளர்களையும் இறைவன் மேல் நம்பிக்கையையும் மட்டுமே கொண்ட அந்த சாம்ராஜ்ஜியம் சொகடோ என்றழைக்கப்பட்டது மீண்டும் அரியணை ஏறினார்கள்
ஆனால் தெளிவான ஒரு திட்டத்துடன் தடைக்கற்களை தகர்த்தெறியத் தெறிந்த விவேகத்துடன் செயல்படுத்தியபோது இன்றளவும் பேசப்படுகிற ஒரு கல்விப்புரட்சியாக மாறியது
கல்வி கற்றுச் செல்லும் மாணாக்கர்களுக்கு பட்டம் வழங்கி சிறப்பித்த உலகின் முதன் முதல் பல்கலைக்கழகம் கூட மர்யம் ஃபாத்திமா என்னும் இரண்டு சகோதரிகள் உருவாக்கியதே
ஸ்பெயினின் இஸ்லாமிய ஆட்சியிலும் அப்பாஸித் ஆட்சியிலும் இரகசிய கடித போக்குவரத்துக்களுக்கு உதவுபவர்களாயிருந்தனர் மார்க்கத்தின் பல துறைகளைக் கற்கவும் இஜாஸாக்கள் பட்டங்கள் பெறவும் ஆசிரியர்களாவதற்கும் பண்டிதர்களாவதற்கும் வாய்ப்புக்கள் பல திசைகளிலிருந்து அழைத்தன
மத்திய காலத்தில் கிட்டத்தட்ட  சட்ட நிபுணர்களைப் பற்றி முஹம்மத் அக்ரம் நத்வி மத்தியகாலத்தில் பெண்களின் நிலையைப் பற்றிய தனது நூலில் குறிப்பிடுகிறார்
கிழக்கு நாட்டு ஆசிரியர்களின் ஒருவரான இக்னாஸ் கோல்ட்ஜிஹரின் கூற்றுப்படி அப்போதிருந்த ஹதீஸ் கலை வல்லுனர்களில் கிட்டத்தட்ட  பேர் பெண்களே என்கிறார்
குர்ஆன் ஹதீத் பாடங்கள் மட்டுமன்றி நாம் இருந்து கொண்டிருக்கும் இந்த அவசரகால நிலையைப் பற்றி வீரமும் வெற்றியும் சாந்தியும் பரவியிருந்த நம் வரலாற்றைப்பற்றி இன்றைய மக்களின் இத்தகைய நிலைக்கு இஸ்லாமிய ஷரீஅத் எத்தனை உதவியாக இருக்கும் என்பதைப் பற்றி குடும்பத்திலிருந்து சமூகம் வரை பெண்களால் எப்படி இஸ்லாத்தை செயல்கள் மூலம் காட்டி வெற்றியடைய முடியும் என்பது வரை என ஒரு விரிந்த பாடத்திட்டமாக இருத்தல் வேண்டும்
ஏனெனில் இந்தக் கல்வியானது இன்றைய சமுதாயத்தையும் இனி வரும் சமுதாயத்தையும் மீண்டும் ஒரு சகாப்தத்தை படைப்பவர்களாய் மாற்ற வேண்டிய கல்வி
பக்கத்திலிருக்கும் மஸ்ஜிதில் இருந்து இமாமோ ஹஜரத்தோ வந்து தஜ்வீத் சொல்லித் தருவது தேர்வுகள் வைப்பது என இணைந்து செய்கிறார்கள்
வார நாட்களில் நடக்கும் வகுப்புக்களை இன்றுதான் மடிக்கணிணியில் கூட ஏகப்பட்ட தொழில்நுட்பம் வந்து விட்டதே பதிவு செய்து ஒலி ஒளி தொகுப்புக்களாக அனுப்பலாம்
இப்படி தொழில்நுட்பத்தை நமக்கான விதத்தில் உபயோகிப்பதுவும் ஒரு வெற்றிப்படியே இதன் மிகப்பெரிய பிரச்சினை என்னவென்றால் குடும்பத்தில் உள்ள ஆண் நபர்கள்
எத்தனை பெரிய பள்ளிக்கூடத்தில் தங்கள் பிள்ளைகள் படித்தாலும் வீட்டில் தாய் சொல்லித்தரும் விதத்திலேயே அதிக புரிதலும் ஒட்டுதலும் ஏற்படுகிறது என்பதை ஏற்றுக்கொள்ள வேண்டும்
இந்த மாதிரியான சூழ்நிலையில் தாய்மார்கள் கல்வியறிவிலும் மார்க்க அறிவிலும் சிறந்து விளங்கும்போது கற்றல் என்பது இன்னும் இன்னும் மேம்படுகிறது
முஸ்லிம் நிர்வாகத்தினரால் நிறுவப்பட்டு நல்முறையில் செயல்பட்டுக்கொண்டிருக்கும் எந்தக் கல்வி நிறுவனங்களிலும் கூட பெண்களுக்கு வசதியைத் தரக்கூடிய அவர்களின் நிலையறிந்து தேவையறிந்து உதவிடக்கூடிய சாத்தியங்களை காண முடிவதில்லை
எல்லோருக்கும் இந்நிலை இல்லை அல்ஹம்துலில்லாஹ் என்றாலும் இத்தகைய சூழ்நிலைகளால் பட்டமோ மேல்படிப்போ பெறும் ஆர்வம் இருக்கும் எத்தனை எத்தனை பெண்களின் நிலை பாழாகிறது
போர்களில் தாதிக்களாக சேவையாற்றி வந்த சமூகத்தில் இன்று மருத்துவ தேவைக்காக இரத்தம் பரிசீலனை செய்யும் இடங்களிலோ அல்ட்ராசவுண்டு ஸ்கேனிங் செண்ட்டர்களிலோ ஒரு முஸ்லிம் பெண்ணைக்கூட காண முடியவில்லை
ஏன் நம் சமூகப்பெண்களுக்காக மட்டுமே என்று இதுவரை ஒரு டுட்டோரியல் கல்லூரி மாலை நேர பள்ளி திறந்தவெளி பல்கலைக்கழகம் இல்லையென்றால் ஒரு பள்ளிக்கூடம் மட்டுமே கூட போதும் தொடங்கப்படவில்லை
அகில இந்திய அளவில் சென்ஸஸ் எடுக்கும்போது கல்வியறிவு பெற்ற கிறித்தவ பெண்கள்  விகிதமும் சீக்கியப் பெண்கள்  விகிதமும் உள்ளனர்
இவற்றின் மூலம் எதோ ஒரு காரணத்தினால் பள்ளிப் படிப்பை நிறுத்த வேண்டிய நிலைக்கு ஆளான மாணவ மாணவிகள் அல்லது தங்கள் பள்ளி மூலம் இவர்களைத் தேர்வு எழுத அனுமதிக்க முடியாது என பத்திரம் தரப்பட்ட பலர் இந்த டுட்டோரியல்கள் மூலம் வது வது இன்னும் பல பொதுத்தேர்வுகளை எழுதுகின்றனர்
அந்த டுட்டோரியலுக்கென்று ஒரு இடமோ பொதுவான ஒரு பள்ளியிலோ மகளிருக்கென்று தனி இடம் தரும் பள்ளிவாசல்களிலோ அல்லது இஸ்லாமிய பள்ளிக்கூடங்களிலோ மாலை நேரம் விடுமுறை நாட்களிலோ இப்படி பள்ளிக்கு சென்று படிக்க இயலாத பெண்களுக்கு பொதுத்தேர்வுக்கான கல்வியை அந்த டுட்டோரியலின் ஆசிரியர்கள் மூலம் அளிக்கலாம்
ஒவ்வொரு குழுவும் தத்தம் இடம் மொஹல்லா ஊரைச் சார்ந்த குடும்பங்களில் உள்ள வயது வந்த பெண்கள் தாய்மார்கள் படிக்கும் ஆர்வம் இருந்தும் பல காரணங்களால படிப்பை தொடர இயலாமல் போன சிறுமிகள் முதல் பெரியவர் வரையுள்ள முஸ்லிம் பெண்களைக் கணக்கெடுத்து ஒரு சிலரை மட்டும் குறிப்பெடுத்துக் கொள்ள வேண்டும்
ஒரு இயக்கத்தின் கீழோ அறக்கட்டளையின் கீழோ இத்தகைய குழுக்கள் நடக்கும்போது பாடத்திட்டங்கள் தேவையான நூற்கள் தகவல்கள் கையேடுகள் என எல்லாவற்றையும் சேகரிக்கவோ அச்சடித்து வைத்துக்கொள்ளவோ இயலும்
அரசுப் பணிகள் உதவிகள் நலத்திட்டங்கள் பற்றிய எல்லா திசைகளையும் கவனித்து தகவல்களைத் திரட்டவும் தேவைப்படுவோருக்கு அதை சேர்ப்பிக்கவும் அதை அவர்களுக்கு பெற்றுத் தருவதில் உதவியும் செய்ய வேண்டும்
நன்கு கற்ற பெண்கள் மார்க்கம் தெரிந்த பெண்கள் அனுபவத்தையே முதலீடாகக் கொண்ட பெண்கள் என குழுவின் நிர்வாகத்தில் தேர்ந்த பெண்களை இணைக்கும்போது ஒவ்வொரு குழுவும் ஒவ்வொரு நானா அஸ்மாவுக்கு இணைதானே இன்னொரு முக்கியமான வழி நம் நாட்டில் காணக்கிடைக்காத வழி மசூதிகளை இஸ்லாமியக் குடும்பங்களின் நிர்வாகக் கேந்திரமாகவும் கல்விக்களமாகவும் ஆக்குவது
அந்தந்த மஸ்ஜித் இருக்கும் இடத்தில் உள்ள இஸ்லாமியக் குடும்பங்களின் பெண்களுக்கான மார்க்கக் கல்விக்கும் நடைமுறை வாழ்விற்குத் தேவையான அளவு உலகக் கல்விக்கும் வசதிகள் செய்து தர அரசின் திட்டங்கள் உதவிகள் சமுதாய அறிவிப்புகள் போன்ற பலதையும் பகிர மார்க்க விஷயத்தில் எந்த ஐயமும் இருந்தால் உடனே களையப்படவும் அதற்கான சரியான தளமாகவும் மசூதி அமையவேண்டும்
இதன் மூலம் பெண்களுடைய மற்றும் குழந்தைச் செல்வங்களுடைய ஆர்வத்தையும் மதிப்பையும் அறிவுத்தாகத்தையும் கவரும் இடமாக அந்த மசூதி மாறுகிறது